Μπορεί οι μηχανισμοί των ρολών ασφαλείας να είναι απλοί και να μην έχουν πάρα πολλά κινούμενα μέρη, αλλά δεν παύουν να είναι μηχανισμοί, πράγμα που σημαίνει ότι η χρήση τους προκαλεί κάποιες φθορές. Οι φθορές αυτές μπορεί να εξελίσσονται και να επιδεινώνονται χωρίς να το καταλαβαίνει ο ιδιοκτήτης των ρολών και σε κάποιο σημείο να προκαλέσουν μία αναπάντεχη βλάβη, η οποία μπορεί να είναι και μεγάλη ή κι επικίνδυνη. Σε μία συντήρηση λοιπόν, ο τεχνικός θα βρει τέτοια προβλήματα και θα τα λύσει πριν να προλάβουν να μεγαλώσουν και να αποτελέσουν κίνδυνο.
Επίσης, τα ρολά κινούνται σε ειδικά ράουλα τα οποία πρέπει να είναι πάντα καθαρά αλλά και να έχουν αρκετή λίπανση, έτσι ώστε να μπορούν να κινούνται τα ρολά χωρίς ιδιαίτερη αντίσταση και να μην υπάρχει κίνδυνος να μπλοκάρουν. Θα πρέπει λοιπόν να καθαρίζετε και να λιπαίνετε συχνά τα ράουλα για να μην έχετε δυσάρεστες εκπλήξεις κάποια μέρα. Εννοείται ότι δεν απαιτείται ειδικός μηχανισμός αλλά ούτε κι εξειδικευμένες γνώσεις για να γίνει ο εν λόγω καθαρισμός, απλά χρειάζεται λίγος χρόνος και διάθεση και φυσικά πρόγραμμα, καθώς θα πρέπει να γίνεται τακτικά.